TMB เปิดดาวน์โหลดใบรับรองซื้อ LTF/RMF ผ่าน TMB TOUCH
TMB เปิดดาวน์โหลดใบรับรองซื้อ LTF/RMF ผ่าน TMB TOUCH
7 มี.ค. 2561

นางสาวมิ่งขวัญ พัฒนวงศ์ หัวหน้าเจ้าหน้าที่บริหาร ส่งเสริมการตลาดลูกค้าบุคคล ทีเอ็มบี หรือ TMB เปิดเผยว่า ทีเอ็มบีไม่เคยหยุดนิ่งที่จะมอบสิทธิประโยชน์สูงสุดเพื่อลูกค้าของธนาคาร
ล่าสุดจึงได้เพิ่มบริการใหม่ที่ตรงกับความต้องการของลูกค้าให้ลูกค้าทั้งง่ายและสะดวกมากมากขึ้นในช่วงการยื่นแบบภาษีเงินได้ประจำปี โดยลูกค้าสามารถขอรับหนังสือรับรองการซื้อกองทุนรวม LTF/RMF และหนังสือรับรองการชำระเบี้ยประกันภัยเพื่อนำไปใช้ในการขอลดหย่อนภาษีเงินได้ บน TMB TOUCH ได้แล้ววันนี้
โดยลูกค้าสามารถคลิกไปที่หน้าสรุปข้อมูลกองทุนและเลือกดูกองทุนที่ลูกค้ามีอยู่กับทีเอ็มบี จะมีปุ่มให้คลิกดาวน์โหลดหนังสือรับรองการซื้อในรูปแบบไฟล์ PDF และนำไปใช้ได้ทันที
ส่วนลูกค้าผลิตภัณฑ์ประกันชีวิต สามารถกดที่แถบข้อความที่มุมบนด้านซ้ายของหน้าแสดงบัญชีผลิตภัณฑ์ประกันที่มีอยู่กับทีเอ็มบี เพื่อขอรับหนังสือรับรองการชำระเบี้ยประกันภัย ซึ่งจะถูกส่งในรูปแบบไฟล์ PDF ทางอีเมล์ภายใน 7 วันทำการ